નવી દિલ્હીઃ બીજેપી સાંસદીય દળની બેઠકમાં પ્રધાનમંત્રી નરેન્દ્ર મોદીએ સાંસદોને ગામડાઓમાં જઇને સરકારી યોજનાઓનો પ્રચાર કરવા જણાવ્યું છે. પીએમએ સાંસદોને જણાવ્યું છે કે તેઓ મતદાતાઓનો સંપર્ક કરે અને તેમને સરકાર દ્વારા સામાન્ય માણસ માટે શરૂ કરવામાં આવેલી યોજનાઓ અંગે માહિતી આપે. મોદીએ જણાવ્યું છે કે 3 કરોડથી વધારે લોકોએ મુદ્રા બેંક યોજનાનો લાભ લીધો છે. વિવધ સરકાર પોતાના કામ અંગે પ્રચાર કરે છે. તો આપણે કેમ પ્રચાર ન કરવો જોઇએ.